LIT ปล่อยสินเชื่อหนุนนวัตกรรมที่จอดรถอัจฉริยะ มูลค่าสัญญา 71 ลบ.ผลักดันผลงานปี 62 โตแกร่ง
LIT ปล่อยสินเชื่อหนุนนวัตกรรมที่จอดรถอัจฉริยะ มูลค่าสัญญา 71 ลบ.ผลักดันผลงานปี 62 โตแกร่ง
LIT ปล่อยสินเชื่อหนุนนวัตกรรมที่จอดรถอัจฉริยะ มูลค่าสัญญา 71 ลบ.ผลักดันผลงานปี 62 โตแกร่ง
6 พ.ย. 2562

นางสาวสิตาพัชร์ นิโรจน์ธนรัฐ ผู้ช่วยกรรมการผู้จัดการ บริษัท ลีซ อิท จำกัด (มหาชน) หรือ LIT เปิดเผยว่า บริษัทฯได้สนับสนุนสินเชื่อนวัตกรรมที่จอดรถอัจฉริยะแห่งอนาคต มูลค่าสัญญากว่า 70.96 ล้านบาท โดย LIT ให้บริการสินเชื่อตลอดทั้งโครงการตั้งแต่เริ่มต้นจนจบโครงการตั้งแต่การให้บริการสินเชื่อเพื่อสนับสนุนโครงการ (Project Backup Finance) จำนวน 39 ล้านบาท เพื่อรองรับโครงการซื้อขายพร้อมติดตั้งระบบจอดรถอัตโนมัติ  พร้อมรองรับการรับซื้อหนี้ทางการค้า (Factoring) ด้วยวงเงินสินเชื่อแฟคตอริ่ง (Factoring) จำนวน 20  ล้านบาท
“โครงการดังกล่าวเป็นโครงการซื้อขายพร้อมติดตั้งระบบจอดรถอัตโนมัติให้กับที่พักกลางใจเมืองที่มีพื้นที่จอดรถจำกัด จึงต้องอาศัยเทคโนโลยีนวัตกรรมการจอดรถแบบครบวงจร ด้วยระบบเคลื่อนย้ายรถด้วยเครื่องจักรกลที่ทันสมัย พร้อมทีมงานวิจัยและพัฒนาที่เชี่ยวชาญ ตลอดจนการบริหารจัดการด้วยระบบคอมพิวเตอร์ ทำให้เกิดนวัตกรรมที่จอดรถอัจฉริยะแห่งอนาคต ช่วยประหยัดเนื้อที่จอดรถ และเพิ่มพื้นที่สีเขียว ซึ่งตอบโจทย์ไลฟ์สไตล์ของผู้อาศัยอยู่ในใจกลางเมือง
ทำให้เห็นความสำเร็จอีกขั้นของการให้บริการสินเชื่อธุรกิจเพื่อSMEs ที่ร่วมสนับสนุนนวัตกรรมใหม่ๆตามยุคเทคโนโลยี การให้สินเชื่อครั้งนี้นอกจากเสริมพอร์ตสินเชื่อแฟคตอริ่งและสินเชื่อเพื่อสนับสนุนโครงการให้แข็งแกร่งแล้ว ยังช่วยผลักดันรายได้รวมในไตรมาสที่ 4/2562 และไตรมาสที่ 1/2563 ให้สามารถเติบโตได้อย่างมั่นคง ตามเป้าหมายที่วางไว้” นางสาวสิตาพัชร์ กล่าว
สำหรับ LIT เดินหน้าทำตามเป้าหมายในการสนับสนุนสินเชื่อมากกว่า 11,000 ล้านบาทในปี 2562 และเดินหน้าสร้างโอกาสการเติบโตให้กับผู้ประกอบการ SMEs ด้วยการให้บริการผลิตภัณฑ์ทางการเงินที่หลากหลาย ออกแบบมาเพื่อ SMEs โดยเฉพาะ ตอบสนองความต้องการของลูกค้า ทำให้ ลีซ อิท ช่วยสานฝันทุกความเป็นไปได้ของผู้ประกอบการ SMEs ภายใต้สโลแกน True Financial Partner เป็นมากกว่าการให้สินเชื่อ
โดยที่ผ่านมาลีซ อิทได้สนับสนุนทางการเงินให้กับผู้ประกอบการ SMEs มากกว่า 2,500 ราย และสนับสนุนเงินทุนไปแล้วมากกว่า 50,000 ล้านบาท และมุ่งเน้นกลุ่มลูกค้า SMEs ที่เป็นคู่ค้ากับหน่วยงานราชการและรัฐวิสาหกิจโดยมีพอร์ตสินเชื่อโครงการภาครัฐคิดเป็น 60% ของพอร์ตสินเชื่อรวม
สำหรับผู้ประกอบการ SMEs ที่ทำงานกับภาคราชการและบริษัทเอกชนขนาดใหญ่ และกำลังมองหาสินเชื่อเพื่อเสริมสภาพคล่องทางธุรกิจ เช่น บริการรับซื้อหนี้ทางการค้าด้วยการเปลี่ยนบิลเป็นเงินสด  สินเชื่อเพื่อค้ำซองประมูล ตลอดจนสินเชื่อเพื่อสนับสนุนงานภาครัฐที่อนุมัติเร็ว วงเงินสูง และไม่ต้องใช้หลักทรัพย์ค้ำประกัน สามารถสมัครสินเชื่อด่วนได้ที่ www.leaseit.co.th โดยเจ้าหน้าที่จะติดต่อกลับภายใน 24 ชม. หรือโทรเบอร์ 02-163-4255 และ 095-783-1595 และฝากกดไลค์กดแชร์เฟสบุ๊คเพจ “Lease IT สินเชื่อธุรกิจ เพื่อนคู่คิด SMEs” เพื่อติดตามรับข้อมูลที่เป็นประโยชน์กับ SMEs